Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 690

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. Kerámiatörténet Az őskor kerámiája Az ókori — egyiptomi, — mezopotámiai, — kréta-mükénei, — görög, — etruszk-római kerámia. 2001/87. szám Iszlám kerámia. Az európai kerámia fejlődése a középkortól a XX. századig (majolika, kőedény és porcelánipar kialakulása). Habán kerámia. A magyar kerámia fejlődése a középkortól a XX. századig (a kőedény és porcelánipar kialakulása). Magyar népi kerámia. A Távol-Kelet kerámiája: Kína és Japán. A dél-amerikai prekolumbiánus kerámia. A XX. század kerámia művészete. 2.2. Anyagismeret Az elmélet területén a jelölt ismerje: — a fizikai és kémiai alapfogalmakat, — a földtani és ásványtani alapismereteket, — a kerámiaipar nyersanyagait, felosztását, főbb tulajdonságait, — a kerámiaipar gyártmányait, szövetszerkezet szerinti felosztását, — majolikamasszák fajtáit, tulajdonságait, — engobok (színezet agyagmasszák) alapanyagait, fajtáit, összeállítás módját, — kőedény és porcelánmasszák fajtáit, összetételét, tulajdonságait, — a mázak fogalmát, összetételét, nyersanyagait, fajtáit, tulajdonságait, — a Seger-képlettel kifejezett máz számításokat, — a máz alatti és máz feletti kerámia festékek alapanyagait (fémoxidok, színtestek) fajtáit, — a gipszásvány keletkezését, tulajdonságait. 2.3. Munka- és környezetvédelem Ismerje a kerámiaipari foglalkozási ártalmakat: — porártalom, szilikózis, — nehézfémoxidok mérgező hatása, — vegyszerek, oldószerek mérgező hatása. Ismerje és tudja alkalmazni: — az általános munka- és környezetvédelmi szabályokat, — a kerámiaipari szakmákkal kapcsolatos munkavédelmi szabályokat, előírásokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes